Temeljem članka 35. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 150/11,144/12 i 19/13) i temeljem članka 32. Statuta Općine Ivanska („Službeni vjesnik“broj01/13 i 11/13.), Općinsko vijeće na svojoj 11. sjednici održanoj 12.prosinca 2014. godine donijelo je slijedeću

**ODLUKU O KORIŠTENJU SLUŽBENOG VOZILA**

**OPĆINE IVANSKA**

Članak 1.

Općina Ivanska – općinsko vijeće vodi se kao vlasnik osobnog vozila marke ŠKODA, tip vozila OCTAVIA, model vozila 1.9 TDI, broj šasije: TMBDG41U368841164, boja vozila: aluminij, oblik karoserije: limuzina, proizveden: 2005. godine te prijavljen u gospodarske svrhe.

Predmetno vozilo iz stavka 1. ovog članka od trenutka nabave do današnjeg dana na raspolaganju je zaposlenicima općine, zamjeniku načelnika, te, članovima općinskog vijeća i zaposlenicima komunalnog poduzeća , te se koristi za službene potrebe.

Članak 2.

U trenutku nabave vozila na dan 12. listopada 2005. godine vrijednost vozila iznosila je 118.454,33 kune sa obračunatim PDV-om.

U trenutku donošenja ove odluke, uzimajući u obzir da je vozilo tijekom godina amortizirano, knjgovodstvena vrijednost vozila iznosi 0 kuna (slovima: nulakuna).

Članak 3.

Ovom odlukom dopušta se korištenje osobnog vozila iz članka 1. ove odluke svim zaposlenicima Općine Ivanska , zamjeniku načelnika ,članovima općinskog vijeća kao i zaposlenicima komunalnog poduzeća u vlasništvu Općine Ivanska Ivankom j.d.o.o.

Članak 4.

Općinski načelnik Općine Ivanska ima pravo koristiti osobno vozilo iz članka 1. ove odluke na način da o trošku Općine Ivanska koristi osobno vozilo 24 sata dnevno uz ograničenje da može napraviti najviše do 36.000,00 km (slovima: tridesešesttisuća) godišnje.

Ukoliko općinski načelnik napravi više od 36.000,00 km dužan je uplatiti u proračun Općine Ivanska novčani iznos koji odgovara iznosu od 2,00 (slovima: dvijekune) po svakom prijeđenom kilometru iznad udaljenosti iz prethodnog stavka.

Članak 5.

Svi korisnici iz članka 3. ove odluke imaju pravo koristiti vozilo koje je predmet ove odluke bez ograničenja, uz obvezu ispunjavanja putnog lista za svaki put kada koriste vozilo za potrebe općine odnosno za potrebe trgovačkog društva IVANKOM j.d.o.o.

Ispunjavanje putnog lista obveza je svih zaposlenika Općine Ivanska i zaposlenika trgovačkog društva IVANKOM j.d.o.o. iz razloga jasnog razgraničenja kilometara koje službenim vozilom prijeđe općinski načelnik od kilometara koje vozilom prijeđu ostali korisnici vozila .

Članak 6.

Ova odluka stupa na snagu osmog dana od dana objave iste u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:011-01/14-01/ 32

Urbroj:2110/02-01-14-1

Ivanska, 12.12. 2014.

PREDSJEDNICA:

Ivana Peršić v.r.